da en da da da da sv da da en de da da da da da da da da da da da da da da da da da da da af ro da da da da da en da da sv en en nl en da da da da da da da da da da da da da
Stevns Erhvervsråd uddeler to nye erhvervspriser - Stevns Erhvervsråd
jan 7, 2016 | Erhvervsnyt Stevns, Erhvervsrådet
Stevns Erhvervsråd ønsker med kåringen af Årets Virksomhed og Årets Iværksætter at hylde de virksomheder og iværksættere, der bidrager til kommunen med vækst, arbejdspladser og lokalt engagement. Du har mulighed for at indstille den eller de kandidater, du mener, der fortjener at vinde.
Borgere og erhvervsdrivende i Stevns Kommune samt erhvervsrådets sekretariat har mulighed for at indstille virksomheder og iværksættere til prisen, som vælges af bestyrelsen for erhvervsrådet på Stevns Erhvervsråds generalforsamling d. 30 marts.
Virksomheder der indstilles til Årets Virksomhed, bliver bedømt ud fra følgende kriterier:
Virksomheden er placeret i Stevns Kommune og er over 3 år gammel
Virksomheden har en sund økonomi, oplever stabil vækst og skaber arbejdspladser
Virksomheden sætter Stevns på landkortet og er en god ambassadør for kommunen
Virksomheden bidrager til lokalsamfundet med engagement, ansvarlighed, visioner og idéer
Virksomheder der indstilles til Årets Iværksætter, bliver bedømt ud fra følgende kriterier:
Virksomheden er placeret i Stevns Kommune og er under 3 år gammel
Virksomheden har en sund økonomi og oplever stabil vækst, hvor ejer som min. kan leve af sin virksomhed
Virksomheden bygger på en god forretningsidé
Virksomheden er et forbillede for andre iværksættere
Kender du en virksomhed, du synes fortjener at vinde?
Send en mail med dit bud til signe@stevnserhvervsraad.dk senest d. 1. marts.
I din mail skal du angive følgende:
Navn på den virksomhed, du indstiller til prisen
Navn på direktør/Leder i virksomheden
Telefonnummer eller mail til virksomhed
Hvilken af de to priser, du indstiller virksomheden til
Hvorfor du mener, at virksomheden bør vinde prisen? (giv gerne eksempler på, at virksomheden opfylder et eller flere af ovenstående kriterier)